stanford-oval/wikipedia huggingface dataset:
וילהו פטר ננונן

| --- | --- |

וילהו פטר ננונן
 לידה:  6 במרץ 1883 האימפריה הרוסית (1858–1883) קואופיו, הדוכסות הגדולה של פינלנד, האימפריה הרוסית
 פטירה:  17 בפברואר 1960 (בגיל 76) פינלנד הלסינקי, פינלנד
 מקום קבורה:  בית הקברות הייטניימי 
 מדינה:  פינלנד 
 השכלה:  Hamina Cadet School 
 השתייכות:   צבא האימפריה הרוסית  צבא פינלנד
 תקופת הפעילות:  1901–1947 (כ־46 שנים)
 דרגה:   גנרל
 תפקידים בשירות
 ראש ההגנה
 פעולות ומבצעים
 מלחמת רוסיה-יפן מלחמת העולם הראשונה מלחמת האזרחים הפינית מלחמת העולם השנייה (מלחמת החורף, מלחמת ההמשך)
 עיטורים
 הצלב הגדול של מסדר צלב החירות (6 במרץ 1943)  מסדר אנה הקדושה דרגה שנייה עם חרבות (1917)  מסדר סטניסלאב הקדוש דרגה שנייה עם חרבות (1916)  Memorial medal of the Continuation War (1957)  קצין במסדר הכוכב של רומניה (1917)  מסדר החרב - מפקד הצלב הגדול (1932)  מסדר צלב העיט, דרגה 2 (1932)  צלב הברזל, דרגה שנייה (1941)  Medal of Merit of the Cadet Corps (1951)  Memorial medal of the Winter War (1940)  צלב החירות, דרגה 2 (1918)  Mannerheim Cross 2nd Class (8 בינואר 1945)  Cross of Liberty, 1st Class with star (1942)  Memorial medal of the War of Liberation (1918)  Cross of Liberty, 1st Class (1940)  מפקד במסדר הוורד הלבן של פינלנד (1920)  צלב הברזל, דרגה ראשונה (1943) 
 
וילהו פטר ננונן (בפינית: Vilho Petter Nenonen;‏ 6 במרץ 1883 – 17 בפברואר 1960) היה גנרל פיני שהשתתף במלחמת האזרחים הפינית, מלחמת החורף ומלחמת ההמשך. כיהן למשך תקופה קצרה כשר ההגנה של פינלנד, ולמשך כשנה כמפקד העליון של הצבא הפיני.
ביוגרפיה

ננונן נולד ב-6 במרץ 1883, בקואופיו שהשתייכה אז לאימפריה הרוסית. ב-1901 הוא התגייס לצבא האימפריה הרוסית ולמד בבית הספר לתותחנים מיכאילובסקי. הוא נשלח למנצ'וריה להשתתף במלחמת רוסיה-יפן, אולם בפועל לא לקח חלק בקרבות. לאחר המלחמה הוצב בבריגדת התותחנים המזרח-סיבירית ה-4. במהלך מלחמת העולם הראשונה, פיקד על גדוד ארטילריה שהוצב במבצר פיוטר הגדול באולנד. הוא סיים את המלחמה בדרגת פודפולקובניק. לקראת סיום המלחמה הכריזה פינלנד על עצמאות, וכמעט מיד פרצה בה מלחמת אזרחים בין הצבא האדום שנתמך בידי ברית המועצות לצבא הלבן שנתמך בידי הקיסרות הגרמנית. ננונן הצטרף לצבא הלבן, ולאחר המלחמה הפך לחייל בצבא הפיני הסדיר והועלה לדרגת אברסטי. הוא סייע בהקמת חיל הארטילריה של הצבא הפיני החדש.
ב-1920 הוא מונה למפקד חיל הארטילריה הפיני. ב-1923 הוא הועלה לדרגת גנרל מאיור. ב-16 באוגוסט של אותה שנה הוא מונה לשר ההגנה. הוא כיהן בתפקיד עד 18 בינואר 1924. ב-7 באוגוסט של אותה שנה הוא מונה למפקד הצבא. הוא כיהן בתפקיד עד 16 באפריל 1925. ב-1930 הוא הועלה לדרגת גנרל-לויטננט. בין 1937–1940 הוא כיהן כראש מועצת החימוש של משרד ההגנה. במהלך מלחמת החורף הוא היה חבר במועצה הצבאית העליונה. כמו כן הוא נשלח לארצות הברית במטרה לשאת ולתת על מכירת נשק לצבא הפיני.
ב-1941 הוא הועלה לדרגת גנרל ומונה למפקד חיל הארטילריה. הוא כיהן בתפקיד במהלך מלחמת ההמשך כנגד ברית המועצות. הוא המשיך לכהן בתפקיד גם לאחר סיום המלחמה. ב-1947 הוא פרש מהצבא. הוא נפטר בהלסינקי ב-17 בפברואר 1960.
ויקיפדיה האוקראינית

| --- | --- |


 סוג:  אנציקלופדיית אינטרנט חופשית
 הקמה:  30 בינואר 2004 
 בעלות:  קרן ויקימדיה 
 שפה:  אוקראינית 
 הרשמה:  לא חובה
 ערכים:  1,347,387
 https://uk.wikipedia.org/ 
 הסטטיסטיקה של ויקיפדיה האוקראינית
  סטטיסטיקת צפיות של ויקיפדיה האוקראינית ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
ויקיפדיה האוקראינית היא הגרסה בשפה האוקראינית של מיזם ויקיפדיה. הערך הראשון נכתב בה ב-30 בינואר 2004. נכון ל-2 באוקטובר 2024 ישנם בוויקיפדיה האוקראינית 1,347,387 ערכים ו-3,043 משתמשים פעילים.
מדד העומק המשמש מדד גס לאיכות הערכים (חלוקה של מספר העריכות באתר במספר הערכים), מראה שאיכות הערכים באתר יחסית נמוכה ועומד על 56.44 בלבד. לצורך השוואה, מדד העומק של ויקיפדיה האנגלית עומד על 1214.95, ושל ויקיפדיה העברית 267.86 (נכון לדצמבר 2023).
איכות הערכים ופופולריות המיזם

בוויקיפדיה האוקראינית קיים תחום שזכה לסיקור נרחב - תחום הכרייה, וזאת הודות לתורם אחד, וולודימיר בילטסקי (אנ'), פרופסור באוניברסיטה הלאומית הטכנית של דונצק. בהתבסס על אנציקלופדיה שכתב, "אנציקלופדיית הכרייה", בילטסקי תרם מעל 10,000 ערכים לוויקיפדיה האוקראינית בתחום זה. בנוסף, בשנת 2013, המוסד להיסטוריה של אוקראינה היושב באקדמיה הלאומית למדעים, התיר לוויקיפדיה האוקראינית להשתמש במידע שפרסם באתרו. ה"אקדמיה הגבוהה למדעים וליערנות" התירה אף היא לוויקיפדיה זו לעשות שימוש במקורות המידע שבאתר האינטרנט שלה.
התורמים לאתר בלטו בפרויקט "ויקיפדיה אוהבת אתרים", תחרות צילום שנתית בינלאומית המתמקדת באתרים תרבותיים והיסטוריים. בשנת 2012, הוויקיפדים האוקראיניים דורגו במקום הרביעי מתוך 36 מדינות שהשתתפו בפרויקט, עקב כמות התמונות הגדולה שצילמו.
ערכים הקשורים לשפה האוקראינית

כמות נכבדת של ערכים בוויקיפדיה האוקראינית קשורים להיסטוריה ולהתפתחות של השפה האוקראינית. ממחקר שנערך באוגוסט 2012, נמצא שהאתר מכיל מעל 8,000 ערכים המכילים את הביטוי "השפה האוקראינית" ומעל 1,400 ערכים המכילים את הביטוי "היסטוריה של השפה האוקראינית". הערכים העוסקים בשפה זו כוללים ערכים על מהדורות התנ"ך הראשונות שהודפסו באוקראינית, ספרי דקדוק, שינויים שהתחוללו בפונטיקה, קליגרפיה אוקראינית, ההיסטוריה של השפה האוקראינית בימי השלטון הסובייטי, וביניהם ניסיון הממשלה הרוסית להכחיד ולאסור את השימוש בשפה.
ערכים בתחום ההיסטוריה והמדעים

בסוף שנת 2012, ויקיפדיה האוקראינית כללה מעל 1,500 ערכים הקשורים להיסטוריה האוקראינית. נכון ליוני 2012, ויקיפדיה זו הכילה 52 ערכים שעסקו באסטרונומים אוקראינים ואסטרונומו-גיאודזים. ערכים אלה לוקטו ופורסמו בספר.
השבתה

ב-21 בינואר 2014, קהילת ויקיפדיה האוקראינית חסמה את הגישה לאתר בין ארבע לארבע וחצי אחר הצהריים. ההשבתה ננקטה כצעד מחאה כנגד "חוקים דיקטטוריים באוקראינה", שהגבילו את חופש הדיבור ופגעו במיזם לטענת המוחים.
סטטיסטיקה

ב-1 באוקטובר 2005, ויקיפדיה האוקראינית חצתה את הרף של 20,000 ערכים. הרף של 250,000 ערכים נחצה ב-21 בדצמבר 2010, ובאותו חודש לבדו 860,000 גולשים צפו ב-30 מילון ערכים.
בשנת 2012, כאשר נחצה הרף של 400,000 ערכים והמיזם הכיל מעל 100 מיליון מילים, ויקיפדיה האוקראינית עקפה את האנציקלופדיה האוקראינית המודפסת הגדולה ביותר דאז - "האנציקלופדיה האוקראינית הסובייטית".
נכון ליולי 2019, לוויקיפדיה זו יש 922,708 ערכים. נכון לזמן זה, ויקיפדיה האוקראינית מדורגת במקום ה-16 מבחינת כמות הערכים בה.
סטטיסטיקה > ציוני דרך

פרק זה לוקה בחסר. אנא תרמו לוויקיפדיה ו.
30 בינואר 2004 - הערך הראשון.
4 באפריל 2004 - 1,000 ערכים.
18 ביוני 2004 - 5,000 ערכים.
16 בדצמבר 2004 - 10,000 ערכים.
1 באוקטובר 2005 - 20,000 ערכים.
15 באוקטובר 2006 - 30,000 ערכים.
12 בנובמבר 2006 - 40,000 ערכים.
16 בינואר 2007 - 50,000 ערכים.
17 במאי 2007 - 60,000 ערכים.
9 בספטמבר 2007 - 70,000 ערכים.
13 בדצמבר 2007 - 80,000 ערכים.
24 בינואר 2008 - 90,000 ערכים.
28 במרץ 2008 - 100,000 ערכים.
13 ביולי 2008 - 120,000 ערכים.
30 במאי 2009 - 150,000 ערכים.
7 באפריל 2010 - 200,000 ערכים.
21 בדצמבר 2010 - 250,000 ערכים.
7 ביולי 2011 - 300,000 ערכים.
28 בדצמבר 2011 - 350,000 ערכים.
20 בספטמבר 2012 - 400,000 ערכים.
12 במאי 2014 - 500,000 ערכים.
2 במרץ 2015 - 555,555 ערכים.
13 בנובמבר 2015 - 600,000 ערכים (הערך ה-600 אלף: Окисно-відновні індикатори).
הערות שוליים

↑  All Wikipedias ordered by number of articles.
| ויקיפדיות לפי כמות ערכים (63,746,214) |
| --- | --- | --- |
| 6,000,000+ | אנגלית (en) • סבואנו (ceb) |  |
| 2,000,000+ | שוודית (sv) • גרמנית (de) • צרפתית (fr) • הולנדית (nl) |  |
| 1,000,000+ | רוסית (ru) • ספרדית (es) • איטלקית (it) • פולנית (pl) • ערבית מצרית (arz) • יפנית (ja) • וייטנאמית (vi) • ואריי-ואריי (war) • סינית (zh) • ערבית (ar) • אוקראינית (uk) • פורטוגזית (pt) |  |
| 500,000+ | פרסית (fa) • קטלאנית (ca) • סרבית (sr) • אינדונזית (id) • נורווגית ספרותית (no) • קוריאנית (ko) • פינית (fi) • הונגרית (hu) • צ'כית (cs) |  |
| 400,000+ | טורקית (tr) • סרבו-קרואטית (sh) • צ'צ'נית (ce) • רומנית (ro) • טטרית (tt) |  |
| 300,000+ | בסקית (eu) • מלאית (ms) • אספרנטו (eo) • עברית (he) |  |
| 200,000+ | ארמנית (hy) • בולגרית (bg) • דנית (da) • אזרית דרומית (azb) • סלובקית (sk) • קזחית (kk) • מיננגקבאו (min) • אסטונית (et) • קרואטית (hr) • בלארוסית (be) • יוונית (el) • אנגלית פשוטה (simple) • ליטאית (lt) |  |
| 100,000+ | אזרית (az) • גליסית (gl) • סלובנית (sl) • אורדו (ur) • נורווגית חדשה (nn) • גאורגית (ka) • הינדי (hi) • טמילית (ta) • תאית (th) • אוזבקית (uz) • לטינית (la) • ולשית (cy) • אסטורית (ast) • וולאפיק (vo) • קנטונזית (zh-yue) • מקדונית (mk) • בנגלית (bn) • לטבית (lv) • טג'יקית (tg) • בורמזית (my) • אפריקאנס (af) |  |
| 50,000+ | מלגשית (mg) • בוסנית (bs) • אוקסיטנית (oc) • אלבנית (sq) • גרמנית תחתית (nds) • קירגיזית (ky) • מראטהית (mr) • בלארוסית קלאסית (be-tarask) • מלאיאלאם (ml) • נפאל בהאסה (new) • טלוגו (te) • ברטונית (br) • ונטית (vec) • סווהילי (sw) • פיימונטית (pms) • ג'אווית (jv) • פנג'אבי מערבית (pnb) • האיטית (ht) • סונדנזית (su) • לוקסמבורגית (lb) • בשקירית (ba) • אירית (ga) • שלזית (szl) • איסלנדית (is) • כורדית (ku) • לומברדית (lmo) |  |
| 20,000+ | צ'ובשית (cv) • פריזית מערבית (fy) • טאגאלוג (tl) • סקוטית (sco) • אראגונית (an) • פנג'אבי (pa) • יורובה (yo) • נפאלית (ne) • בווארית (bar) • אידו (io) • גוג'ראטית (gu) • אלמאנית (als) • קאנדה (kn) • סיציליאנית (scn) • בישנופרייה מניפורי (bpy) • אינטרלינגואה (ia) • קצ'ואה (qu) • מונגולית (mn) • סינהלית (si) |  |
| 10,000+ | זאמוטית (sgs) • נאוואחו (nv) • מגרלית (xmf) • אורייה (or) • גאלית סקוטית (gd) • יידיש (yi) • אמהרית (am) • נפוליטנית (nap) • סינדית (sd) • אוסטית (os) • פארואזית (fo) • לימבורגית (li) • פשטו (ps) • סנסקריט (sa) • ולונית (wa) |  |
רשימת הוויקיפדיות המלאה במטא-ויקי
גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
קצב הגידול בכמות הערכים בוויקיפדיה האוקראינית משנת 2004 עד 2016
זיכרון הדהודי

זיכרון הדהודי (או זיכרון אקואי) הוא זיכרון חושי, המתייחס לחוש השמיעה. מקור השם מהמילה הד (=אקו ביוונית). הזיכרון ההדהודי מכיל למשך זמן קצר את המידע הנקלט באוזניים מהסביבה, כך שבהמשך הוא יוכל לעבור לזיכרון לטווח קצר וזיכרון לטווח ארוך.
הזיכרון האקואי דועך במשך זמן איטי יותר מהזיכרון האיקוני. דבר זה מסייע בתפיסה של גירויים קוליים. זאת משום שהם לרוב מופיעים לזמן קצר יותר מהגירויים החזותיים ונוטים להתחלף במהרה בגירויים קוליים אחרים. לדוגמה, כמו שקורה בזמן דיבור. כך ניתנת למערכות עיבוד המידע שהות נוספת לעבד גירויים אלו.
הערות שוליים

1 2  יונתן גושן־גוטשטיין ודן זכאי (2006). פסיכולוגיה קוגניטיבית - כרך ב – זיכרון. רעננה: האוניברסיטה הפתוחה.
וולפין

| וולפין |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: דמויי היפופוטם
משפחה:: דולפיניים
סוג:: דולפינן+עבשן
מין:: דולפינן מצוי+עבשן קטלני
שם מדעי
 Tursiops truncatus XL. Pseudorca crassidens

הוולפין (שם מדעי: Wholphin) הוא בעל חיים שנוצר מהכלאה של נקבה של דולפינן מצוי וזכר של עבשן קטלני. לעומת רוב בני הכלאיים הוולפין יכול להתרבות באופן מוצלח לעיתים. הכלאות כאלה נעשות בדרך כלל באופן יזום בשביה, אך לעיתים מתרחשות גם בים הפתוח.
גם הדולפינן וגם העבשן שייכים למשפחת הדולפיניים אך שייכים לסוגים שונים (העבשן יחידי בסוגו) ויכולת ההתרבות שלהם יחד היא דבר חריג.[דרושה הבהרה]
הוולפין הראשון נמצא בפארק מים בטוקיו, אך הוא מת אחרי 200 יום. הוולפינית הראשונה באמריקה (ממין נקבה) שנקראה "קיקמלו" נולדה ב-1985 בפארק מים בהוואי והצליחה להתרבות בשבי, מזיווג עם דולפיננים אחרים ממין זכר, אם כי הצאצא מת אחרי כמה ימים. בהמשך היא הצליחה ללדת צאצאית נקבה בשם "קאווי" שהצליחה לשרוד ואחרי כמה חודשים הגיעה לאורך של דולפינן בן שנה.
כל הוולפינים יכלו להגיע למשקל של שלושת רבעי ממשקלו של דולפינן בוגר ורבע ממשקלו של עבשן בוגר.
וילה ריטולה

וילה איינו ריטולה (בפינית: Vilho ("Ville") Eino Ritola;‏ 18 בינואר 1896 – 24 באפריל 1982) היה רץ פיני שהתמחה בריצות ארוכות וזכה בשמונה מדליות אולימפיות מהן 5 זהב בשנות ה-20 של המאה ה-20. בזירה הבינלאומית, ריטולה וחבריו הפינים, שבלטו בעולם האתלטיקה של אותה תקופה, כונו "הפינים המעופפים".
ביוגרפיה

ריטולה נולד ב-Peräseinäjoki שבפינלנד והיגר לארצות הברית כשהיה בן 17, כדי להצטרף לשבע אחיותיו, שהיגרו קודם לכן. בארצות הברית הצטרף ריטולה למועדון האתלטיקה הפיני-אמריקני והתאמן יחד עם הנס קולמיינן, שעבר להתגורר בארצות הברית לאחר אולימפיאדת סטוקהולם (1912). קולמיינן ניסה לשכנע את ריטולה להצטרף למשלחת הפינית לאולימפיאדת אנטוורפן (1920) אך ריטולה אמר שאינו מוכן עדיין.
באולימפיאדת פריז (1924) היה ריטולה בכושר מצוין וזכה בארבע מדליות זהב ושתי מדליות כסף. בהיעדרו של בן ארצו פאבו נורמי, זכה ריטולה בריצת 10000 מטר תוך שהוא שובר את שיא העולם בו החזיק ביותר מ-12 שניות ומקדים את הבא אחריו בכ-200 מטר. שלושה ימים לאחר מכן, הוא ניצח בריצת 3000 מטר מכשולים בשיא אולימפי חדש של 9:33.6 דקות לפני בן ארצו היהודי אליאס כץ (9:44.0 דקות) ופול בוטם מצרפת (9:45.2 דקות). למחרת זכה במדליית כסף בריצת 5000 מטר אחרי נורמי. גם בריצת שדה זכה במדליית כסף אחרי נורמי ובמדליית זהב הקבוצתית. במדליית זהב נוספת זכה יחד עם הקבוצה הפינית בריצת 3000 מטר קבוצתי ביחד עם נורמי וכץ.
באולימפיאדת אמסטרדם (1928) זכה ריטולה במדליית זהב בריצת 5000 מטר לאחר שברח לנורמי בקשת האחרונה והשיגו ב-12 מטר. בנוסף, זכה במדליית כסף, אחרי נורמי, בריצת 10000 מטר.
ריטולה מעולם לא התחרה באליפות פינלנד, אבל זכה בכמה מדליות באליפויות החובבים בארצות הברית, במרוצים לשישה ועשרה מייל, מרוץ שדה ובמרוץ ל-2000 יארד מכשולים.
לאחר המשחקים האולימפיים פרש ריטולה מאתלטיקה והמשיך להתגורר בארצות הברית.
ב-1971 שב חזרה לפינלנד שם חי עד יום מותו בהלסינקי ב-1982, בגיל 86.
הקריירה של ריטולה נתנה השראה לביטוי בפינית "Ottaa ritolat", ובתרגום חופשי "למשוך את ריטולה" שפירושו לבצע יציאה מהירה איפשהו.
התאחדות הכדורגל האוסטרית

| --- | --- |

 ענפי ספורט:  כדורגל
 תחום השיפוט:  אוסטריה אוסטריה
 השתייכות:  פיפ"א   אופ"א
 תאריך ההשתייכות:  (פיפ"א) 1905   (אופ"א) 1954
 מיקום המטה:  וינה, אוסטריה
 נשיא:  ליאו ווינדטנר
 יושב ראש:  Leopold Windtner 
 תאריך ייסוד:  1904
 ארגוני בת:  Burgenland Football Association 
 http://www.oefb.at/
 
התאחדות הכדורגל האוסטרית (בגרמנית: Österreichischer Fußball-Bund ובקיצור ÖFB) היא הגוף המנהל את הכדורגל באוסטריה. היא מנהלת את כל תחרויות הכדורגל באוסטריה בהם גם: הבונדסליגה האוסטרית, הגביע האוסטרי ונבחרת אוסטריה בכדורגל, כמו גם את נבחרת הנשים האוסטרית. מטה ההתאחדות נמצא בעיר הבירה וינה.
היסטוריה

בשנת 1894, פירסט וינה, קבוצת הכדורגל הראשונה באוסטריה, שנוסדה בווינה. מגרעין זה, התאחדות הכדורגל האוסטרית הוקמה בשנת 1904. שנה אחת לאחר ההקמה, אוסטריה הפכה לחברה בפדרציית הכדורגל הבינלאומית פיפ"א ואירחה את קונגרס פיפ"א החמישי בשנת 1908.
אבן דרך בהיסטורית הפדרציה וכדורגל העבר היו השנים 1934, 1954 ולאחר מכן שנת 1958 וכן 1978, 1982, 1990 ו-1998, בהם השתתפה אוסטריה בגביע העולם.
הוגו מייזל היה אחד האישים הידועים ביותר בשנים הראשונות של התאחדות הכדורגל האוסטרית, הוא היה מאמנה של נבחרת אוסטריה משנת 1919, ובשנת 1927 הוא גם הפך למזכ"ל התאחדות הכדורגל האוסטרית. באולימפיאדת ברלין בשנת 1936, נבחרת אוסטריה בהנהגתו זכתה במדליית כסף לאחר שהפסידה 2-1 לאיטליה בגמר, זה הגמר הבינלאומי היחיד של אוסטריה. נבחרתו של מייזל, שזכתה לכינוי "נבחרת הפלא", נותרה ללא הפסד מ-12 באפריל 1931 עד 23 באוקטובר 1932, במשך 14 משחקים רצופים. רגעי השיא של סדרה זו היו בניצחונות 0-6 (בברלין) ו0-5 (בווינה) על גרמניה.
בשנות ה-50, הם ראו יותר הישגים עם גדולי הכדורגלנים הידועים שלהם כגון: ארנסט אוקווירק (פעמיים הקפטן של קבוצת העולם שבחרה פיפ"א), ארנסט האפל, גרהרד הנפי וולטר זמאן. מונדיאל 1954 מדורג להיות בין המוצלחים ביותר בהיסטוריה של התאחדות הכדורגל האוסטרית. עשרים שנה לאחר המקום ה-4 במונדיאל 1934 שנערך באיטליה, אוסטריה חזרה למעגל הנבחרות הטובות שוב.
נשיאי ההתאחדות בעבר ובהווה

1906 - 1904: סטרבלוב
1907 - 1906: איגנץ אבלס
1914 - 1907: אדולף ואלנר
1922 - 1914: איגנץ אבלס
1926 - 1922: קרל ולקרט
1938 - 1926: ריצ'רד אברסטלר
1955 - 1945: ג'וזף גרו
1969 - 1955: הנס וולץ
1976 - 1970: היינץ גרו
1982 - 1976: קרל סקנינה
1984 - 1982: הרברט רגאץ והיינץ גרו (זמני)
2002 - 1984: ג'וזף "בפו" מאהרט
2008 - 2002: פרידריך סטיקלר
2009 - 2008: קורט ארנברגר (זמני)
הווה - 2009: ליאו ווינדטנר
נשיא ההתאחדות מאז 2009: ליאו ווינדטנר
ויני רים

| --- | --- |

 לידה:  25 בספטמבר 1847 מדיסון, טריטוריית ויסקונסין, ארצות הברית 
 פטירה:  20 בנובמבר 1914 (בגיל 67) וושינגטון די. סי., ארצות הברית 
 מקום קבורה:  בית הקברות הלאומי ארלינגטון 
 יצירות ידועות:  Admiral David G. Farragut, Edwin B. Hay 
 בן או בת זוג:  Richard L. Hoxie 
 
לביניה אלן "ויני" רים הוקסי (באנגלית: Lavinia Ellen "Vinnie" Ream Hoxie‏; 25 בספטמבר 1847 – 20 בנובמבר 1914) הייתה פסלת אמריקאית. עבודתה המפורסמת ביותר היא פסלו של נשיא ארצות הברית אברהם לינקולן ברוטונדה של הקפיטול.
ראשית חייה

לביניה אלן רים נולדה ב־25 בספטמבר 1847 במדיסון, ויסקונסין. אביה, רוברט, היה מודד במחלקת המדידות של הטריטוריה הצפון מערבית ועובד מדינה של טריטוריית ויסקונסין. אמה הייתה ממוצא סקוטי. אחיה רוברט התגייס לצבא הקונפדרציה בארקנסו ושירת בסוללת ודרוף. ויני למדה בכריסטיאן קולג' בקולומביה, מיזורי. דיוקן של מרתה וושינגטון (אשתו של ג'ורג' וושינגטון) שיצרה רים תלוי באולם הסנט של האוניברסיטה.
קריירה

בשנת 1861 עברה משפחתה לוושינגטון הבירה לאחר שבריאותו של אביה החלה להתדרדר, והיא החלה לעבוד מחוץ לבית כדי לפרנס את משפחתה. רים הייתה אחת הנשים הראשונות שהועסקו על ידי הממשלה הפדרלית, כפקידת במשרד הדואר של ארצות הברית בין השנים 1862 עד 1866 במהלך מלחמת האזרחים האמריקאית. היא שרה בכנסייה הבפטיסטית, וטיפלה בפצועים בבתי החולים בבירה.
בשנת 1863 הציג ג'יימס רולינס את רים בפני הפסל קלארק מילס. היא הפכה לחניכה בסטודיו לפיסול של מילס בשנה שלאחר מכן, בגיל שבע עשרה. בשנת 1864 הסכים הנשיא לינקולן לדגמן עבורה בבוקר במשך חמישה חודשים, והיא יצרה פסל חזה של דמותו. במהלך תקופה זו, רים החלה גם במערכת יחסי ציבור אינטנסיביים, מכרה תצלומים שלה ופנתה לעיתונות כאסטרטגיה שיווקית.
רים הייתה האמנית הצעירה והאישה הראשונה שקיבלה משימה כאמנית מממשלת ארצות הברית עבור פסל. היא קיבלה ליצור פסל שיש קררה בגודל מלא של לינקולן, בהחלטת הקונגרס ב־28 ביולי 1866, כשהייתה בת 18. היא השתמשה בפסל החזה הקודם של לינקולן בתחרות הבחירה לפסל בגודל מלא. עם זאת, היה ויכוח משמעותי על בחירתה כפסלת, בגלל החשש מחוסר הניסיון שלה והאשמות לשון הרע שהיא אשה עם מוניטין מפוקפק. היא הייתה ידועה ביופייה ובמיומנויות השיחה שלה, שכנראה תרמו להאשמות אלה. היא עבדה בסטודיו במרתף הקפיטול.
הסנטור אדמונד ג. רוס היה קרוב למשפחתה של רים במהלך משפט ההדחה של נשיא ארצות הברית אנדרו ג'ונסון. רוס הצביע נגד הדחתו של הנשיא ג'ונסון מתפקידו, ורים הואשמה בהשפעתה על הצבעתו. היא כמעט נזרקה מהקפיטול עם פסל לינקולן הלא גמור שלה, אך התערבותם של פסלים מפורסמים מניו יורק מנעה זאת.
מרגע שממשלת ארצות הברית אישרה את מודל הגבס, רים נסעה לפריז, מינכן, פירנצה, ורומא, כדי לייצר פסל שיש מוגמר. בעת ששהתה ברומא, היא התמודדה עם שמועות שטענו כי העובדים האיטלקיים ולא היא, הם האחראים לפסל המרשים שלה של לינקולן.
כשהפסל הושלם, רים שבה לוושינגטון. ב־25 בינואר 1871 נחשף פסל השיש הלבן שלה של נשיא ארצות הברית אברהם לינקולן ברוטונדה בקפיטול, כאשר רים הייתה בת 23 בלבד. בהמשך היא פתחה סטודיו בניו יורק. בשנת 1871 הציגה ביריד המכון האמריקני.
היא חזרה לוושינגטון ופתחה סטודיו בשדרת פנסילבניה. היא לא הצליחה לזכות במספר מכרזי פיסול במשך כמה שנים, אבל בשנת 1881 היא זכתה בתחרות לפסל של האדמירל דייוויד ג' פרגוט. הפסל שלה, שנמצא בכיכר פרגוט, וושינגטון הבירה, נחשף ב־25 באפריל 1881.
רים התחתנה עם ריצ'רד הוקסי, מחיל ההנדסה של צבא ארצות הברית, ב־28 במאי 1878. היה להם בן אחד. בעלה הועבר מחדש למונטגומרי, לאלבמה וסנט פול, מינסוטה.
עבודתה בעצם נפסקה במהלך נישואיה מכיוון שריצ'רד הרגיש שלא מתאים שאישה ויקטוריאנית תרוויח כסף, והיא מילאה את רצונו. לבסוף, היא ומשפחתה התגוררו ליד כיכר פרגוט, והיה להם בית קיץ באיווה סיטי, איווה.
רים עיצבה גם פסל של אינדיאנית, מעם סקויה, שהוצב באולם הפסלים בקפיטול.
היא נפטרה בוושינגטון ב -20 בנובמבר 1914.
רים ובעלה קבורים בבית העלמין הלאומי בארלינגטון.
הערות שוליים

↑  Vinnie Ream | Architect of the Capitol, www.aoc.gov
↑  Vinnie Ream home page, vinnieream.com
↑  Vinnie Ream, Christian College's first artist
1 2 3  Dabakis, Melissa (January 1, 2008). "Sculpting Lincoln: Vinnie Ream, Sarah Fisher Ames, and the Equal Rights Movement". American Art. 22 (1): 78–101
↑  "Vinnie Ream (1847-1914)". Chippewa Herald-Telegram. 1914-11-24. p. 2. נבדק ב-2021-06-19.
↑  Hoxie, Richard Leveridge; Hoxie, Ruth Norcross (1908). Vinnie Ream. Press of Gibson Bros.
↑  Cooper, Edward S. (2009). Vinnie Ream: An American Sculptor. Academy Chicago Publishers
| --- | --- |
בקרת זהויות :  NLI: 987007458793605171  GND: 121101673  ISNI: 0000 0000 6683 8093  LCCN: n86002058  SELIBR: 241953  SNAC: w6cr5vnk  SUDOC: 11050271X  ULAN: 500066948  VIAF: 67314297   WorldCat (עם VIAF): 67314297 
ויני רים, פסל אברהם לינקולן בקפיטול
וייט מודל M

| --- | --- |

White Model M,  נוהג בדגם ג'ורג' רובינזון (George Robinson) נהגו האישי של הנשיא ויליאם הווארד טאפט
 מאפיינים כלליים
 נקרא גם:  White Model M 40 torpedo
 יצרן:  White Motor Company (אנ')
 שנות ייצור:  1906–1910
 הרכבה:  ארצות הברית ארצות הברית
 בסיס גלגלים:  122 אינץ' (3,098 מ"מ)
 מפרט טכני
 מנוע:  2 צילינדרים, המפיק 40 כ"ס (מנוע קיטור)
מכונית מתוצרת "Pierce-Arrow Motor Car Company", הנשיא האמריקאי ויליאם הווארד טאפט יושב מאחור, מימין
וייט מודל M (ב-אנגלית: White Model M) היא מכונית מפוארת בסגנון מכונית עידן פליז המונעת באמצעות מנוע קיטור מתוצרת White Motor Company (אנ') אשר יוצרה בין השנים 1906–1910 ב-ארצות הברית. נשיא ארצות הברית ויליאם הווארד טאפט רכש יחידה בשנת 1909
היצרנית "White Motor Company"

חברת "וייט מוטור" הייתה חברה אמריקאית לייצור משאיות, אוטובוסים וטרקטורים חקלאיים משנת 1900 ועד 1980. החברה ייצרה גם אופניים, גלגיליות, מחרטות אוטומטיות ומכונות תפירה. לפני מלחמת העולם השנייה, החברה התבססה בקליבלנד, אוהיו.
בסוף המאה ה-19 בנו של מייסד החברה, רולין וייט (Rollin H. White) התחיל לבנות מכוניות קיטור. הקבוצה הראשונה של חמישים מכוניות הושלמו באוקטובר 1900, אבל לא נמכרו לציבור עד אפריל 1901, כדי לבדוק ולבחון את הרכבים ביסודיות.
בשנת 1905 היה צורך להפריד את מחלקת הרכב מחברת האם שלה כדי להתאים את צמיחת העסק ולהפריד ביניהם פיזית. ב-4 ביולי 1905 הושקה מכונית קיטור שהייתה מכונית מרוץ, בשם "Whistling Billy".
בשנת 1907 "ספינת קיטור לבנה" (White steamer) הייתה אחת הרכבים הראשונים בבית הלבן, כאשר הנשיא תאודור רוזוולט, הנשיא ה-26 של ארצות הברית, אפשר להשירות החשאי של ארצות הברית להשתמש במכונית שמאחורי עגלתו.
דגמי "וייט מודל M" נבנו בין השנים 1906–1910.
הנשיא טאפט רכש את מכונית הקיטור ""וייט מודל M"" בשנת 1909
מכונית הקיטור האחרונה נבנתה בינואר 1911, כאשר עברה החברה לכלי רכב המונעים בבנזין. החברה בנתה כ-10,000 מכוניות קיטור.
"וייט מודל M"

מכוניות "וייט מודל M" היו מכוניות מתוחכמות מכניות. היצרן השתמש בגנרטור קיטור רכוב במרכז המכונית, המנוע הורכב מתחת למכסה המנוע.
מחיר דגם ה-"וייט מודל M" עמד על 4,000 דולר (שנת 1909, ארצות הברית)
מכונית פתוחה
7 מושבים
מנוע קיטור קדמי
מערכת היגוי - מימין
טווח נסיעה - כ-150 ק"מ
4 צמיגיים סימטריים
צמיג רזרבי
4 המכוניות של נשיא ארצות הברית "טאפט"

נשיאי ארצות הברית החלו את השימוש במכוניות בראשית המאה ה-20, כאשר הנשיא ויליאם הווארד טאפט רכש ארבע מכוניות והסב את אורוות הבית הלבן למוסך.
הנשיא טאפט רכש צי של ארבע מכוניות: שתי מכוניות מפוארות מתוצרת יצרנית הרכב האמריקאית "Pierce-Arrow Motor Car Company" (אנ'), מכונית חשמלית מתוצרת יצרנית המכוניות החשמליות "Baker Motor Vehicle Company" (אנ') ומכונית קיטור "וייט מודל M" מתוצרת כלי הרכב "White Motor Company" (אנ')
תמונות

"וייט מודל M"
"וייט מודל M"
מכוניותיו של הנשיא ויליאם הווארד טאפט, שנת 1910
ראו גם

מנוע קיטור
המכונית הנשיאותית (ארצות הברית)
הערות שוליים

↑  היסטוריה - White Motor Company  web.archive.org/web/20111025001120
↑  "וייט מודל M" heritagemuseumsandgardens.org/automobile/1909-white-steamer
↑  "וייט מודל M" historicvehicle.org/national-historic-vehicle-register/vehicles/1909-white-model-m-steam-car
↑  מכוניות הנשיאים / ראו  "וייט מודל M", שנת 1909 Presidential Car 1907 steam-powered manufactured by White
↑  "וייט מודל M" historicvehicle.org/car-matters-1909-white-model-m-steam-car
↑  מכוניתו של הנשיא טאפט virtualsteamcarmuseum.org/makers/white_steam_car_president_taft
זרם צפון קו המשווה

זרם צפון קו המשווה (בשחור)
זרם צפון קו המשווה (או זרם קו המשווה הצפוני) הוא זרם אוקיינוס משמעותי, הזורם גם באוקיינוס השקט וגם באוקיינוס האטלנטי בכיוון ממזרח למערב בין קווי הרוחב 10° צפון ל-20° צפון.
זהו הצד הדרומי של זרם סובטרופי הנע בכיוון השעון. למרות שמו, זרם צפון קו המשווה אינו מחובר לקו המשווה.
בשני האוקיינוסים הוא מופרד מהזרם המשווני על ידי זרם הנגד המשווני (הידוע גם בשם זרם הנגד המשווני הצפוני), הזורם מזרחה. זרימת פני השטח מערבה בקו המשווה בשני האוקיינוסים היא חלק מהזרם המשווני הדרומי (זרם דרום קו המשווה).
ראו גם

זרם אוקיינוס
אוקיינוגרפיה פיזית